Pável István - Kiadom magam

SZÜLINAPODRA

> Egy égre mutató fallosz
> egy lángoló éles pallos
> határozottságával régen érzem
> és botor módon próbálom
> újra és újra
> versben a nevén nevezni
> hátha elnézik nekem
> amit e modern korban
> az igazgyöngyként
> összefűzött szavak
> értékvesztése nélkül végül
> már nem is igazán szabad
> talán mert a rút
> hazug ajkak
> mint tengerbe vetett törött
> üveg darabot
> oly életlenre illetlenre
> munkálták
> e néhány szó
> valóság tartalmát
> de mégis ennek ellenére igen
> csak így röviden
> NAG
> ____YON
> ________SZE
> ___________RET
> ______________LEK

> Bp. 1998. 07. 12.

Szabó Flóra: Igazgyöngyként összefűzött szavak

-

© Pável István, 2005