Pável István - Kiadom magam

EMESE

> Kihűlt a tűz, holtig keresett hiánycikk a parázs ma.
> Unt korunkra a rímeknek megtört az édes varázsa.
> Én mégis szabad versben teszem, mert merem
> elmondani, hogy ez
> nem csak komisz gyermeket álomba ringató
> engem mindig is izgató
> jó tündérmese és nem csupán lazán
> összekalapált nagyszavak lázas szövevénye,
> hanem egészen más,
> ez egy szinte egészen őszinte szerelmi vallomás.
> Nos tényleg, jöjjön a titkolni sem próbált alapigazság.
> Mint zord óceánnak hűvös alja a felszínen
> Lévő, élő hullámok alatt, oly mélyen
> érzem. Édes, szép Emesém
> te vagy az én gyötrő éltem útjelző fénye,
> az egyetlen, igaz, örök esélye.

> Bp. 2005. 04.09-10.

-

© Pável István, 2005