Pável István - Kiadom magam

KIADOM MAGAM

kiadom naponta
ronda
goromba
magam
minden átkozott kárhozott nap
mikor a papír elé ülök
feledve hogy vénülök
és lassan bűneimmel együtt elévülök
így egyre inkább
mindegy már
mire vár
e betyár
gondolom
mondom
az sem az én gondom
hogy ezzel nő a támadási felület
s így a sok
végső soron
nem üres
ügyes
temérdek
ellenséges
érdek
siserehadat ellenem egyre nagyobb sikerrel vezérel

ha a sok bután
elkövetett kitárulkozás után
maradna egy csöpp esély
egy kis reménysugár
hogy hiába vétkezek
valamit így is elérhetek
míg múlnak
mindig újra
unalmas hetek
én tervezek
hogy elvesztem ezt
és fizetek
azért
hogy elérjem e célt

így már tudom jól van
hogy holnap
könyv alakban
kiadom magam
megcsúfolt elveimet
el nem ért terveimet
őszinte verseimet

> Bp.1999.01.28

> -

> © Pável István, 2005