Pável István - Kiadom magam

SITT

> leragadtam kívül maradtam
> minden sóból jóból
> zár kattant bilincs csattant
> becsukták előttem mögöttem az ajtót
> úgy ahogy engem
> vertek
> mert mertem
> okkal joggal bátran megaláznak
> itt benn sötét van
> nem téma mi lesz az ebéd
> egyél
> ha jó úgy sem lesz elég
> amit főztem
> főztek megeszem majd
> vagy a
> tányéron marad a falat
> ahogy én is le/ki maradok az éltből
> a privatizáció helyett
> csak a megélhetési bűnözés
> jutott nekem
> hiszen az nem kellett senkinek
> nem úgy mint a kevély esély
> mi sokszor másról szól mint a vétkezés
> de ellopták elcsórták
> előlem ismeretlen tettesek
> akik ellen még körözést sem adott ki más
> csak kit tőletek tart távol
> a jéghideg rács
> a lét nehéz ha a lé kevés
> reményt megélhetést

> epilógus

> hol fát vágnak hull a forgács
> hol az erő falat dönt nő a sitt
> megint
> az élet megint
> hé ismét sittre mész
> holló a hollónak nem vájja ki szemét
> te szegény szemét
> dombra vágott személy
> ne bántsd az ártatlan árvát a
> társad

> Bp.1998.05.02-04.

-

© Pável István, 2005