Pável István - Kiadom magam

ADD A KEZED

Ha úgy érzed, hogy elcsüggedni van elég okod,
mert magányt hoznak a mindennapok.
Ha érted már,
ha érzed már,
hogy a napokban évek érnek
és az évek egyre többet érnek
és az évek egyre többet kérnek,
tőled
tőlem.

Add a kezed, ha elhiszed
többet érdemelsz.
Add a kezed ha elhiszed
csak együtt érdemes,
élni,
remélni.

Ha mindennapok forgatagában
a hétköznapok sok-sok bajára
néhány órás feledést remélve
keddenként e klubba térsz be.

Add a kezed, ha elhiszed
többet érdemelsz.
Add a kezed, ha elhiszed
csak együtt érdemes,
élni,
remélni.

A remény a fény
mely véd és ígér,
ha utadon elkísér
és Kánaánba elvezet
csak add a kezed.

> 1995-96 körül (első versem)

© Pável István, 2005